E bemerkenswärti Kampagne  Mir wänn d alemannisch Spalte bhalte    D Badisch Zittung, wu e  Vebreitungsgebiet vu Offeburg bis uf Lörrach un vu Brisach bis uf Löffinge het, het in ihrem Mantel (also im überregionale Teil) siter 1976 e alemannischi Spalte  zerscht landuff, landab vum Dengelegeischt (Hans Schneider), ab 1995 umdaift uf Lueginsland, mit em Wunderfitz vum Wald (Markus Manfred Jung). Si isch in ere Zit iigfiährt wore, wu dr Dialäkt im Zämmehang mit dr Anti-AKW-Bewegig um Wyhl wider Modi wore isch.  1997 deno hett die Spalte solle iigstellt were. Als Grund sin z hochi Koschte  agee wore. Sicher ischs aber au so gsi, dass die damalig Chefredaktion kei Wert uf e alemannischi Kolumne un d Abindung ans Regionale gleit het. Mer het sich zue dere Zitt änder nach Berlin orientiert. Do hän sie sich bi de Badische Zittung aber grindlich veschätzt. De Noth Harald het zsämme mit em Markus Manfred Jung agfange Unterschrifte sammle  fir e Brotescht in dr Hehli vum Leb. 200 Dialäktliäbhaber hän do unterschriibe un zämme 7.000 Mark gspändet  fir des het kenne e Azeig vun ere drittels Sitte in  dr Badische Zittig gschalte wäre mit em Titel: Mir wänn d alemannisch Spalte bhalte! Alli Unterschrifte sin vereffentligt wore. Unter däne, wu unterschribe hän, sin vu dr Hüüsfraü un em Arbeiter iber dr Burgemeischter, Schueldiräkter, Profässer bis zum Präsi vu dr Muettersprochgsellschaft, em Landrat, eme Abgeordnete vum Europaparlamänt und eme Wisseschaftsminischter a.D. alli Arte vu Manne un Fraüe drbii gsii, wu mer sich ka dänke.  Des Signal isch vu dr Zittig verstande wore: e Hüffe Läser hänke am  Dialäkt. So isch des Lueginsland also furtgfiährt wore, jetz sogar alli Wuch anstatt alli zwo. Viär Autore hen sich deno im Lueginsland abgwechslet. Mer het druf gachtet, dass si üs veschiedene Regione sin: Üs de Ortenau de Philipp Brucker, üs em Dreiländereck de Markus Manfred Jung, vum Kaiserstuehl de Harald Noth un üs Friburg de Martin Schley. Sitem Johr 2001 deno isch de Wendelinus Wurth fir de Philipp Brucker kumme un ab Oktober 2007 isch mit de Ulrike Derndinger e fünfti, e Frauestimm debi.  Mir kinne froh sii, dass do anne 97 im richtige Moment reagiert wore isch, hauptsächlich uf Initiative vum Noth Harald. Denn wenn diä Spalte erscht emol gstriche wore wär, wär e Iifiährung sicher nit so eifach meglich gsi. Mer siehts an de Erfahrung, wo d Inge Tenz mit em Sonntag in Lörrach gmacht het. Aber alles in allem mueß mer de Badische Zittung au emol e Lob üsspreche: Küm ei greßeri Zittung bringt so viel zum Dialekt wia d BZ. Des isch vorbildlich un wird vu de Muettespröchler au dementsprechend  gwürdigt.    fsn/HN